40 
TÁRSULATI ÜGYEK. 
szenvedett, csak előnyére vált, minthogy a térkép az országos fölvételek legújabb 
eredményeit is föltünteti és reméljük, hogy a műintézet is hozzájárul a nagy fáradt¬ 
sággal készített térkép jeles kiviteléhez; reméljük végre, hogy a térkép meg fog 
felelni a hozzá kötött várakozásunknak. 
Selmeczbányai fiókegyesületünk a múlt évben pihent, a mennyiben tagjai 
az 1892-ben tartott közgyűlésen kivül egyetlen egy szakülésan sem találkoztak. 
Fölötte sajnálom, tisztelt közgyűlés, hogy társulatunk tagjainak létszámát 
illetőleg az idén sem szólhatok a helyzetnek kedvezőbbre való fordultáról. A lefolyt 
évben 16 taggal apadt sorunk, és ezek helyébe csak 11 tag, u. m. 1 örökítő és 
10 rendes tag lépett. A veszteség tehát 5 tag. Hármat az alapszabályok értelmében 
kellett kitörülni, heten bejelentették kilépésüket, hatnak pedig engedni kellett a 
természet törvényes követelményeinek. Ez utóbbiak mindnyájan régibb és hü tagjai 
voltak társulatunknak; névszerint Márkus Ágoston, kir. bányatanácsos, Rakus 
Pál, Albrecht főherczeg főbányatiszte Gölniczbányán, ki alig hogy Magyarországon 
elfoglalta tiszti állását, első teendői egyikének tekintette azt, hogy társulatunk 
kötelékébe lépjen ; Maderspach Antal, bányavegyész Brádon ; Cserkuti dr. Nendt- 
vich Károly, nyug. műegyetemi tanár, ki társulatunk alapítói közé tartozott és 
tudományos működésének első éveiben sok érdeklődést tanúsított a geológia, iránt; 
tőle származik a pécsi kőszén első elemzése is. Halottjaink közé számítjuk még 
Görgey Lajos, kir. vasgyári hivatali főnököt Zólvom-Brezón és végre Havid Alajos, 
a Metternich herczeg udvari tanácsosát. Béke lebegjen hamvaik fölött! 
Tisztelt közgyűlés! Aggodalommal tölthet el tagjaink számának ezen apadása, 
de tény az, hogy ennek oka társulatunk kebelében nem keresendő. Társulatunk 
szigorúan tudományos működése, mely működés ki nem elégítheti azok szellemi 
igényeit, kik a geológia iránt csak rendkivül érdeklődnek, nem veheti föl a versenyt, 
mely új testvértársulatok keletkezésével fejlődött és mely verseny mindinkább 
nagyobb igényeket támaszt a különben is anyagilag sokfélekép érdekelt közép- 
osztálybeli intelligencziánk iránt. Attól tartok, tisztelt közgyűlés, hogy az itt föl¬ 
hozott baj a jövőben még nagyobb méreteket ölthet és sajnálom, hogy nem ismerem 
az alkalmas ellenszert; de a jelenség káros anyagi következményeit minden esetre 
gyöngíthetjük, ha költségvetésünkben az alaptőke javára a legszigorúbb takarékos¬ 
ságot hagyjuk érvényre jutni és ennek következtében kérem a választmány részéről 
e tekintetben tett indítványt elfogadni. 
Végül legyen nekem megengedve, hogy még egyszer a hála őszinte szavaival 
éljek. A lefolyt évben is élveztük régi jó pártfogónk, Eszterházy Miklós ő Herczeg- 
ségének jó voltát; élveztük a törvényhozás pénzbeli támogatását is; a m. tud. 
Akadémia a lefolyt évben is adott társas összejöveteleinknek hajlékot; a földművelés¬ 
ügyi m. kir. miniszter úr ő nagyméltósága, a mint előbb említettem, az idén is 
részesített jóban, és hogy mélyen tisztelt alelnökünk, Böckh János igazgató úr 
ő nagysága, a mint azt szerencsénkre minden évben jelenthetem, a lefolyt évben is 
társulatunk érdekeit előmozdítani iparkodott, azt részletezni, úgy hiszem fölösleges, 
mert a bizonyítékok különben is minden társulati tag előtt ismeretesek. Fogadják 
a megnevezettek e helyen újból mély köszönetünket; csekélységemet pedig hiva¬ 
taloskodásom még hátra levő idejére nézve ismét a tisztelt tagtárs urak szives 
támogatására bizom. 
4. Az első titkár mint pénztáros az lS92-ik évi számadásokra és pénztár¬ 
id 
